Diari Oficial de la Generalitat Valenciana


Sumari del DOGV 8486, del 14-02-2019 (2019/1119)

Informació pública de la resolució relativa a l'informe ambiental i territorial estratègic del Pla de reforma interior El Álamo.
--------------------------------------------------------------------------------------------------------------------------------

### Dades del document

Número de DOGV
:   8486

Data del DOGV
:   14-02-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/1119


Data del document
:   05-02-2019

Organisme emissor
:   Ajuntament de Gandia

Tipus de document
:   Anunci

Descriptors 

:   * Gandia
    * pla d'urbanisme
    * administració local

Informació pública de la resolució relativa a l'informe ambiental i territorial estratègic del Pla de reforma interior El Álamo. [2019/1119]  
A instància de la mercantil Infilev, SL es presenta el document inicial estratègic (DIE) i l'esborrany del Pla de reforma interior (PRI) de la parcel·la cadastral 0778128VG8226O6997PQ, situada a la cantonada dels carrers Atlàntic i Illes Balears, de la platja de Gandia, per a destinar una part d'ella a zona verda, i iniciar el tràmit d'avaluació ambiental i territorial estratègica pel procediment simplificat.  
La Junta de Govern de la ciutat de Gandia (JGCG) ?en qualitat d'òrgan ambiental i territorial municipal, en virtut del Decret 2016-4019?, en sessió celebrada el 21 de gener de 2019, vista la proposta formulada pel coordinador general d'Urbanisme i Habitatge i president de la comissió tècnica de suport a aquest òrgan d'11 de gener, ha resolt emetre informe ambiental i territorial estratègic favorable en el procediment simplificat d'avaluació ambiental i territorial estratègica simplificada del Pla de reforma interior El Álamo, de conformitat amb els criteris de l'annex VII de la LOTUP, per no tindre efectes significatius sobre el medi ambient, amb la fi de continuar la tramitació de l'expedient conforme a la normativa urbanística.  
El document inicial estratègic (DIE) planteja 2 alternatives i opta per la número 1, atés que allibera una part del sòl per a dotar aquesta zona d'un espai verd que pal·lia en part la deficiència d'espais dotacionals del nucli primitiu de la platja.  
S'efectua consulta al Servei d'Ordenació del Territori de la Conselleria d'Habitatge, Obres Públiques i Vertebració del Territori, a la Direcció General de Turisme, al Departament de Trànsit i Mobilitat municipal, a ASEMHTSA (Destí Safor), a l'Associació de Promotors i Constructors de la Safor i a la junta de districte de la platja, les quals no han presentat cap informe o resposta, a excepció de la junta de districte que manifesta que no formula cap objecció.  
Finalitzat el període de consulta a les administracions afectades, l'òrgan ambiental i territorial municipal resol:  
  
Primer  
Concloure que el Pla de reforma interior El Álamo, que afecta la parcel·la cadastral 1344605DF4924K8603CE, situada a la cantonada dels carrers Atlàntic i Illes Balears, i consisteix a dividir la parcel·la per a la creació d'una zona verda i alhora atorgar a la subparcel·la 02 els beneficis establits en la 39a MOD PG, ordenança hotelera, a l'empara del conveni urbanístic signat el 27.09.2018, no té efectes significatius sobre el medi ambient d'acord amb els criteris establits en l'annex VII de la LOTUP.  
  
Segon  
Proposar a l'òrgan ambiental i territorial municipal que emeta informe ambiental i territorial estratègic favorable en el procediment simplificat d'avaluació ambiental i territorial estratègica simplificada del PRI El Álamo i designar com a alternativa més idònia mediambientalment l'alternativa 1 del document inicial estratègic.  
  
Tercer  
Incloure aquest informe en la documentació del PRI als efectes de posar-lo en coneixement de l'òrgan promotor i de l'òrgan substantiu per a la continuació de la tramitació urbanística del referit instrument.  
  
Quart  
Sol·licitar a la mercantil propietària de la parcel·la i als tècnics redactors que completen la documentació presentada per a poder iniciar la tramitació urbanística de l'expedient.  
  
Cinqué  
Ordenar la publicació de l'extracte de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes establits en l'article 51.7 de la LOTUP. I en la pàgina web municipal de conformitat amb el Decret 2016-4019.  
  
Sisé  
Aquesta resolució d'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si escau, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen convenients en dret.  
  
Seté  
Aquesta resolució d'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'aprovara aquesta modificació en el termini màxim de 4 anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada del PRI.  
  
Gandia, 5 de febrer de 2019.- El secretari general accidental del Ple (A 26.02.2018 JGCG): Francisco Rius Mestre.